Giebelhausen flyttet til København, hvorfra han fortsatte med befraktning og skipsassuranse. Han ble en av flere i krigsårenes «glade København» som tjente seg rike på aksjespekulasjon, befraktning og vareeksport til de krigførende landene. Mest beryktet var de store mengdene gulasj på boks, ofte med bedervet kjøtt, som ble solgt til tyskerne som feltrasjoner. «Gulasjbaroner» som Giebelhausen levde et utsvevende liv med prangende forbruk.